Eksklusivt britisk skicharter til Bergen - Voss for 2025/26

Voss Resort og Myrkdalen har gleda av å annonsere ei stor nyhende for bygda og regionen vår: Gjennom eit nært samarbeid og medlemskap i Norway Home of skiing har vi sikra oss ein eksklusiv charterflyging frå London til Bergen – ein milepæl for Voss som destinasjon for britiske skituristar.

Storbritannia har lenge vore ein veksande marknad for norsk vinterturisme, spesielt på Austlandet med charterfly til Oslo og tilknytte alpinanlegg. No set Voss og Vestlandet seg på kartet med denne historiske charteren – den første dedikerte britiske skicharteren til Bergen – som startar vintersesongen 2025/26.

Voss og Myrkdalen står i ein unik posisjon til å tilby eit autentisk og uforgløymeleg vintereventyr. Med vårt "Ski in the Fjords"-konsept får gjestene ein kombinasjon av verdsklasse skiopplevingar og storslegen natur som ikkje finst nokon annan stad i verden.

Etterspurnaden frå Storbritannia har auka jamt, særleg takka vere operatørar som Ski Safari, Ski Solutions, Heidi og Crystal Ski. Denne utviklinga, saman med vårt partnarskap med Inghams, gir oss no moglegheita til å trekke endå fleire britiske gjester til Voss og Myrkdalen. Britiske besøkande er verdifulle, ikkje berre fordi dei blir lenge og brukar pengar på hotell, aktivitetar og utstyr, men også fordi dei bidreg til auka aktivitet i vekedagar og lågsesongmånader.

Dette har vore ei samla satsing for bygda, der destinasjonsselskapet, lokale hotell og fleire samarbeidspartnarar i Voss har gått saman om finansiering. Resultatet er eit løft for heile regionen og ein sterkare posisjonering av Voss og Myrkdalen som internasjonal vinterdestinasjon. Vi ser fram til å ønske våre første gjester frå Inghams velkomne allereie neste vinter, og er stolte av å kunne dele alt det vi har å tilby.

Mvh

Voss Resort

Norway’s best avd Myrkdalen

Visit Voss